Diari Oficial de la Generalitat Valenciana


Sumari del DOGV 9663, del 17-08-2023 (2023/8903)

RESOLUCIÓ de 10 d'agost de 2023, del conseller d'Agricultura Ramaderia i Pesca, per la qual es convoquen per a l'any 2023, ajudes destinades als costos de funcionament i animació dels grups d'acció local pesquers en el marc de les estratègies de desenvolupament local participatiu aprovades a la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9663

Data del DOGV
:   17-08-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/8903


Data del document
:   10-08-2023

Organisme emissor


Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Ramaderia i Pesca
    * ajuda pública

RESOLUCIÓ de 10 d'agost de 2023, del conseller d'Agricultura Ramaderia i Pesca, per la qual es convoquen per a l'any 2023, ajudes destinades als costos de funcionament i animació dels grups d'acció local pesquers en el marc de les estratègies de desenvolupament local participatiu aprovades a la Comunitat Valenciana. [2023/8903]  
El Reglament (UE) núm. 1303/2013, del Parlament Europeu i del Consell, de 17 de desembre de 2013, estableix les disposicions comunes per als fons estructurals i d'inversió europeus entre els quals es troba el Fons Europeu Marítim i de la Pesca (d'ara en avant FEMP) i estableix les bases del desenvolupament local participatiu, configurant els grups d'acció local pesquers (d'ara en avant GALP) com els instruments bàsics a través dels quals s'implementa aquest desenvolupament, mitjançant l'elaboració i posada en pràctica de les estratègies de desenvolupament local participatiu (d'ara en avant EDLP). Aquest reglament estableix, entre les ajudes al desenvolupament local participatiu, el suport als costos d'explotació vinculats a la gestió de l'estratègia i els costos d'animació d'aquesta. Aquesta ajuda per a despeses de funcionament i animació no superarà el 25 % de la despesa pública total en què s'incórrega en el marc de l'EDLP.  
El Reglament (UE) 508/2014, del Parlament Europeu i del Consell, de 15 de maig de 2014, relatiu el Fons Europeu Marítim i de la Pesca, incorpora el desenvolupament local com un dels principals instruments per a la consecució de la quarta prioritat de la UE, que suposarà augmentar l'ocupació i la cohesió territorial a través de la promoció del creixement econòmic, la inclusió social, la creació d'ocupació i el suport a l'ocupabilitat i la mobilitat en el treball en les comunitats de pesca i l'aqüicultura, inclosa la diversificació de les activitats en el marc del respecte de la pesca i altres sectors de l'economia marítima.  
  
La Comunitat Valenciana té atribuïdes competències en ordenació del sector pesquer i de l'aqüicultura, i és la Conselleria d'Agricultura, Ramaderia i Pesca la competent per a la tramitació de les ajudes comunitàries en aquesta matèria.  
L'Ordre 20/2017, de 21 de juliol, de la Conselleria d'Agricultura, Medi Ambient, Canvi Climàtic i Desenvolupament Rural aprova les bases reguladores de les ajudes per a projectes desenvolupats dins de les estratègies de desenvolupament local participatiu aprovades als GALP a la Comunitat Valenciana (DOGV 8099, 04.08.2017).  
L'Ordre 10/2019, de 27 de juny, de la Conselleria d'Agricultura, Desenvolupament Rural, Emergència Climàtica i Transició Ecològica per la qual es modifica l'Ordre 20/2017, de 21 de juliol. (DOGV 8583, 03.07.2019).  
El conveni de col·laboració entre la Generalitat, a través de la Conselleria d'Agricultura, Medi Ambient, Canvi Climàtic i Desenvolupament Rural i els Grups d'Acció Local de Pesca per a l'aplicació de l'EDLP en el marc del FEMP 2014-2020, estableix les condicions i obligacions assumides pels GALP com a entitat col·laboradora de la Conselleria d'Agricultura, Medi Ambient, Canvi Climàtic i Desenvolupament Rural en l'aplicació, gestió i control de les ajudes que es tramiten per al desenvolupament de les EDLP. En aquest conveni es regula les despeses elegibles vinculades a la gestió de l'EDLP i que poden ser objecte d'una ajuda econòmica.  
Aquesta convocatòria queda sotmesa, en el que corresponga, a la Llei 38/2003, de 17 de novembre, general de subvencions, i al Reial decret 887/2006, de 21 de juliol, pel qual s'aprova el seu reglament, i la normativa autonòmica establida en els articles 40, 41, 159.3, 165, 166 i 168 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
Per tot això i en virtut de l'article 160.4 de la Llei de 1/2015, de 6 de febrer, de la Generalitat, d'hisenda pública, del sector públic instrumental i de subvencions, i vista la proposta de la direcció general amb competència en pesca marítima i aqüicultura, òrgan directiu que té atribuïdes entre altres, les funcions relatives a l'execució de la política pesquera comuna, així com la gestió del Fons Europeu Marítim i de Pesca i fent ús de les competències conferides, resolc:  
  
Primer. Objecte i àmbit  
Convocar per a l'exercici 2023 les ajudes destinades als costos de funcionament i animació dels GALP, regulades per l'Ordre 20/2017, de 21 de juliol, per les modificacions introduïdes en l'Ordre 10/2019, de 27 de juny, i pel conveni de col·laboració entre la Generalitat, a través de la Conselleria d'Agricultura, Medi Ambient, Canvi Climàtic i Desenvolupament Rural i els Grups d'Acció Local de Pesca per a l'aplicació de l'EDLP en el marc del FEMP 2014-2020, que estableix les condicions i obligacions assumides pels GALP com a entitat col·laboradora de la Conselleria d'Agricultura, Medi Ambient, Canvi Climàtic i Desenvolupament Rural en l'aplicació, en la gestió i control de les ajudes que es tramiten per al desenvolupament de les EDLP.  
  
  
Objectiu Mesura R(UE) 508/2014 Descripció  
4.1 4.1.2 (art 62 1d i art. 63) Augmentar l'ocupació i la cohesió territorial  
  
  
  
Segon. Beneficiaris  
Podran ser beneficiaris les agrupacions constituïdes com GALP, encarregades de gestionar les EDLP aprovades a la Comunitat Valenciana en el marc del FEMP.  
  
Tercer. Finançament de les ajudes  
Les ajudes regulades en aquesta convocatòria seran finançades pel Fons Europeu Marítim i de la Pesca (FEMP) i la Generalitat Valenciana en els percentatges i amb les intensitats d'ajuda que es determinen en el Reglament (UE) 508/2014 del Parlament Europeu i del Consell, de 15 de maig de 2014, relatiu al Fons Europeu Marítim i de Pesca.  
  
Les subvencions regulades en les disposicions de la Conselleria d'Agricultura, Ramaderia i Pesca, citades en aquest apartat i gestionades per la direcció general amb competència en pesca marítima i aqüicultura, es concediran, en l'exercici 2023, amb càrrec a les línies de subvenció i pels imports globals màxims que s'assenyalen, d'acord amb la Llei de pressupostos de la Generalitat per a l'exercici 2023, amb càrrec a programa pressupostari 714.10, Ordenació i millora de la producció pesquera, que inclou la línia següent:  
Programa 714.10, Ordenació i millora de la producció pesquera, capítol 4  
Línia S8187000, «Ajuda despeses de funcionament GALP i projectes de despeses desenvolupades dins de les EDLP».  
  
Mesura R(UE) 508/2014 Descripció  
4.1.2 (art. 62 1b,d) Aplicació d'estratègies de desenvolupament local participatiu.  
Costos de funcionament i animació  
 dels GALP  
  
  
Per a l'anualitat 2023 l'import global màxim és 68.800,00 € per a despeses de funcionament i animació.  
A cadascuna de les EDLP s'assigna, com a màxim, per a aquesta anualitat:  
  
Grup Despeses funcionament i animació GALP. Capítol IV  
GALP La Safor 42.800,00 €  
GALP La Plana 16.000,00 €  
GALP Badia de Santa Pola 10.000,00 €  
Total 68.800,00 €  
  
  
Bases reguladores:  
Ordre 20/2017, de 21 de juliol, de la Conselleria d'Agricultura, Medi Ambient, Canvi Climàtic i Desenvolupament Rural aprova les bases reguladores de les ajudes per a projectes desenvolupats dins de les estratègies de desenvolupament local participatiu aprovades als GALP a la Comunitat Valenciana (DOGV 8099, 04.08.2017).  
Ordre 10/2019, de 27 de juny, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual es modifica l'Ordre 20/2017, de 21 de juliol, de la Conselleria d'Agricultura, Medi Ambient, Canvi Climàtic i Desenvolupament Rural per la qual s'aproven les bases reguladores de les ajudes per a projectes desenvolupats dins de les estratègies de desenvolupament local participatiu aprovades als grups d'acció local pesquera en la Comunitat Valenciana. (DOGV 8583, 03.07.2019).  
L'ajuda aprovada finalment estarà vinculada a la despesa pública total realment executada de l'ELDP. L'ajuda per als costos de funcionament i animació no superarà el 25 % de la despesa pública total en què s'incórrega en el marc de l'estratègia.  
  
Quart. Termini de presentació i models de sol·licitud  
1. El termini de presentació de sol·licituds per a les ajudes d'aquesta convocatòria serà d'un mes des de l'endemà de la publicació de l'extracte de la resolució en el Diari Oficial de la Generalitat Valenciana, i no seran admeses a tràmit les sol·licituds que es presenten fora d'aquest termini, resolent-se la inadmissió d'aquestes, que haurà de ser notificada als interessats en els termes previstos en els articles 40 i següents de la Llei 39/2015, d'1 d'octubre.  
2. Les sol·licituds es presentaran mitjançant el corresponent model normalitzat disponible a través de la seu electrònica de la Generalitat, en l'adreça d'internet sede.gva.es/es/proc18878, acompanyades de la documentació corresponent, preferentment en els registres dels òrgans administratius als quals es dirigisquen, i es podran presentar també en qualsevol dels registres previstos en la legislació reguladora del procediment administratiu comú.  
3. Les entitats sol·licitants estan obligades a relacionar-se amb la Generalitat a través de mitjans electrònics, en els termes de l'article 14 de la Llei 39/2015, d'1 d'octubre, del procediment administratiu comú, per la qual cosa hauran de presentar les sol·licituds telemàticament a través de la seu electrònica de la Generalitat en la següent adreça d'internet: sede.gva.es/es/proc18878   
Per a accedir de manera telemàtica al procediment, la persona sol·licitant haurà de disposar de signatura electrònica avançada, bé amb el certificat qualificat de representant d'entitat (si és persona jurídica) o bé amb el certificat reconegut per a ciutadans (si és persona física), tots dos emesos per l'Agència de Tecnologia i Certificació Electrònica de la Comunitat Valenciana (ACCV). Així mateix, es podrà utilitzar qualsevol altre sistema de signatura electrònica admés per la seu electrònica de la Generalitat (sede.gva.es/es/seu\_certificats).  
Quan es vulga tramitar un procediment en representació d'altres persones jurídiques, es podrà atorgar aquesta representació a través del Registre de Representants de l'ACCV (https://www.accv.es/servicios/registro-de-representantes/). L'accés a aquest registre per part dels representats pot realitzar-se utilitzant un certificat qualificat de ciutadà (si és persona física) o de representant d'entitat (si és persona jurídica)  
  
Les sol·licituds presentades han de signar-se amb el certificat digital de la jurídica que presenta la sol·licitud o, en el seu cas, amb el certificat digital del seu representant. Així mateix, la resta de documents que s'adjunten, quan siga procedent, hauran d'anar signats electrònicament pels qui siguen competents per a això.  
En el cas que alguna de les entitats sol·licitants presente la seua sol·licitud presencialment, se li requerirà perquè l'esmene a través de la seua presentació electrònica en els termes previstos en l'article 68.4 de la citada Llei 39/2015, d'1 d'octubre, del procediment administratiu comú. A aquest efecte, es considerarà com a data de presentació de la sol·licitud aquella en la qual haja sigut realitzada l'esmena.  
  
5. Les esmenes o les aportacions documentals posteriors a la presentació de la sol·licitud, així com les justificacions de la despesa hauran de realitzar-se a través de l'adreça d'internet: sede.gva.es/es/proc18878.  
  
Quan les persones interessades necessiten donar d'alta o modificar un compte bancari per a la percepció de les ajudes convocades, aquesta actuació s'haurà de realitzar de manera telemàtica a través de la seu electrònica de la Generalitat (sede.gva.es/proc22648), d'acord amb el que es preveu en l'article 6 de l'Ordre 2/2022 de la Conselleria d'Hisenda i Model Econòmic, per la qual es regulen les actuacions o tràmits d'alta, modificació i baixa de les dades personals identificatives i bancàries de les persones físiques i jurídiques que es relacionen econòmicament amb la Generalitat  
6. El formulari de sol·licitud incorpora les següents declaracions responsables que hauran de ser subscrites en tot cas pels sol·licitants per a poder accedir a l'ajuda. En subscriure la declaració responsable el sol·licitant de l'ajuda manifesta que compleix amb els requisits exigits per a obtindre la condició de persona beneficiària, disposa de la documentació que així ho acredita, que la posarà a la disposició de l'Administració quan li siga requerida i que es compromet a mantindre el compliment dels requisits fins al cobrament de l'ajuda o fins al termini indicat en les bases reguladores si escau:  
a) Declaració responsable que no es troba en cap de les situacions previstes en l'article 13 de la Llei 38/2003, de 17 de novembre, inclosa la inexistència d'obligacions de reintegrament d'altres subvencions o ajudes, o, en el seu cas, el fidel compliment de les seues obligacions de reintegrament d'altres subvencions o ajudes, conforme als termes establits en l'article 21 del Reglament de la Llei 38/2003, de 17 de novembre, aprovat pel Reial decret 887/2006, de 21 de juliol, i comprometre's a complir amb aquest requisit durant el temps inherent a l'exercici del dret de cobrament de la subvenció.  
b) Declaració responsable que no s'ha comés una infracció greu o delicte o frau o haver participat en l'explotació, gestió o propietat de vaixells pesquers inclosos en la llista de vaixells de la Unió que practiquen pesca il·legal, no declarada i no reglamentada (INDNR), en els termes i terminis establits en l'article 10 del reglament (UE) núm. 508/2014, del Parlament Europeu i del Consell, de 15 de maig de 2014, relatiu al Fons Europeu Marítim i de Pesca.  
  
c) Declaració responsable que no s'ha rebut ni sol·licitat altres subvencions, ajudes, ingressos o recursos per a la mateixa finalitat procedents de qualssevol administracions o ens públics o privats, nacionals, de la Unió Europea o d'organismes internacionals o en cas contrari, especificar la seua quantia.  
d) Declaració responsable sobre el compliment de la normativa d'integració laboral de persones amb discapacitat conforme el Decret 279/2004, de 17 de desembre.  
e) Declaració responsable de no tindre pendent de recuperació ajudes a conseqüència d'una decisió prèvia de la Comissió Europea que les declare il·legals i incompatibles amb el mercat comú  
f) Declaració responsable d'informar les persones de les quals aporte dades o documentació en aquest procediment de:  
- La comunicació d'aquestes dades a l'Administració per al seu tractament en l'àmbit de les seues competències i d'acord amb els fins del procediment.  
- La possibilitat que l'Administració realitze consultes relacionades amb les seues dades per a comprovar, entre altres aspectes, la seua veracitat. En cas que aquesta consulta requerisca per llei autorització de la persona les dades de la qual es consultaran, es disposa d'aquesta autorització que estarà disponible a requeriment de l'Administració en qualsevol moment.  
- Del dret d'oposició que li assisteix al fet que l'Administració tracte les seues dades, i en aquest cas, haurà de comunicar aquesta oposició a l'Administració als efectes oportuns.  
7. Mitjançant la presentació de la sol·licitud, l'entitat sol·licitant, manifesta sota la seua responsabilitat que totes les dades recollides en ella i en la documentació que s'adjunta són verídiques i que es troba en possessió de la documentació que així ho acredita, quedant a la disposició de la Generalitat per a les comprovacions, controls i inspeccions posteriors que s'estimen oportunes, incloent-hi l'acarament de les còpies aportades per al que podrà requerir-se l'exhibició del document original, sense perjudici de les facultats de comprovació, control i inspecció que tenen atribuïdes les administracions públiques.  
  
Cinqué. Documentació que ha d'acompanyar a la sol·licitud  
1. Els sol·licitants hauran d'aportar, al costat de la sol·licitud degudament emplenada la documentació següent:  
a) En el cas de representants que no estiguen registrats en el Registre de Representants de l'ACCV, documentació acreditativa de la representació que tinga la persona que compareix en lloc del sol·licitant.  
  
b) En el cas de persones jurídiques: documentació acreditativa de la vàlida constitució i inscripció registral, si escau i acreditació de la representació del signant de la sol·licitud.  
c) En el cas d'entitats sense personalitat jurídica, documentació acreditativa del nomenament d'un representant o apoderat únic de l'entitat, amb poders bastants per a complir les obligacions que, com a beneficiari, corresponen a l'entitat. Així mateix, es farà constar que la quota de participació en la subvenció serà en funció de la quota de participació en l'entitat de cadascun dels membres. (Model disponible com a annex a la sol·licitud en l'adreça d'internet sede.gva.es/es/proc18878)  
  
d) Certificat d'antecedents penals. En el cas de persones jurídiques o persones físiques que s'oposen a la consulta per part de l'òrgan gestor en el Registre Central de Penats.  
L'acreditació de la documentació relacionada s'efectuarà sense perjudici del que s'estableix en l'article 28.2 de la Llei 39/2015, d'1 d'octubre, del procediment administratiu comú de les administracions públiques.  
2. Quan l'Administració actuant consulte o recapte dades o documents en l'àmbit dels fins de la convocatòria que estiguen en el seu poder o que hagen sigut elaborats per qualsevol altra Administració, el règim aplicable serà el següent:  
a) L'òrgan gestor del procediment haurà d'estar autoritzat per la persona interessada per a poder consultar les dades d'estar al corrent dels pagaments amb l'Agència Tributària, estatal i autonòmica, i les dades d'identitat fiscal davant l'Agència Estatal de l'Administració Tributària. En cas contrari, la persona interessada haurà d'aportar els documents acreditatius corresponents.  
b) L'òrgan gestor del procediment té potestat per a consultar les dades d'estar al corrent amb la Tresoreria de la Seguretat Social, les dades d'identitat del sol·licitant o, en el seu cas, del seu representant legal, certificat de penals, dades d'expedients sancionadors i comprovacions relatives a l'admissibilitat de les «sol·licituds i operacions no subvencionables», contemplades en l'article 10 del Reglament 508/2014 del Parlament Europeu i del Consell, de 15 de maig de 2014 relatiu al FEMP. No obstant això, si la persona interessada desitja oposar-se a això, és imprescindible que indique la informació concreta a la consulta de la qual s'oposa i els motius que ho justifiquen. Si s'oposa queda obligada a aportar els documents acreditatius corresponents.  
c) L'òrgan gestor podrà verificar l'exactitud de les dades declarades per la persona interessada, d'acord amb el que s'estableix en la disposició addicional octava de la Llei orgànica 3/2018, de 5 de desembre, en l'article 4 de la Llei 40/2015, d'1 d'octubre, de règim jurídic del sector públic i en l'article 13 de la Llei 38/2003, de 17 de novembre, general de subvencions.  
  
Sisé. Procediment de concessió  
El procediment de concessió i resolució de les ajudes serà l'establit en el capítol II de l'Ordre 20/2017, de 21 de juliol, de la Conselleria d'Agricultura, Medi Ambient, Canvi Climàtic i Desenvolupament Rural aprova les bases reguladores de les ajudes per a projectes desenvolupats dins de les estratègies de desenvolupament local participatiu aprovades als GALP a la Comunitat Valenciana (DOGV 8099, 04.08.2017) i per les modificacions introduïdes en l'Ordre 10/2019, de 27 de juny, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual es modifica l'Ordre 20/2017, de 21 de juliol, de la Conselleria d'Agricultura, Medi Ambient, Canvi Climàtic i Desenvolupament Rural per la qual s'aproven les bases reguladores de les ajudes per a projectes desenvolupats dins de les estratègies de desenvolupament local participatiu aprovades als grups d'acció local pesquera en la Comunitat Valenciana. (DOGV 8583, 03.07.2019).  
  
  
Seté. Resolució  
1. La persona titular de la direcció general competent en pesca marítima i aqüicultura, resoldrà el procediment de concessió en el termini de quinze dies des de la data d'elevació de la proposta de resolució definitiva per part de la Comissió d'Avaluació, i d'acord amb el que es preveu en la legislació de procediment administratiu comú vigent.  
  
2. En la resolució de concessió d'ajuda s'establirà la data de finalització de l'acció. El termini per a la presentació de la justificació i la sol·licitud de pagament serà de deu dies a partir de la data de finalització de l'acció fixada en la resolució de concessió. No seran admeses a tràmit les sol·licituds de pagament que es presenten fora d'aquest termini, resolent-se la inadmissió d'aquestes, que haurà de ser notificada als interessats en els termes previstos en els articles 40 i següents de la Llei 39/2015, d'1 d'octubre, del procediment administratiu comú.  
  
3. Mitjançant resolució s'acordarà tant l'atorgament de les ajudes, com la desestimació i la no concessió, per inadmissió, denegació, desistiment, renúncia al dret o la impossibilitat material sobrevinguda. La resolució serà motivada en cas de desestimació i en els que així ho exigisca la llei.  
  
Huité. Notificació  
1. La resolució del procediment es notificarà a les entitats beneficiàries ajustant-se al que es disposa en l'article 40 i següents de la Llei 39/2015, d'1 d'octubre, del procediment administratiu comú.  
  
2. El termini màxim per a dictar i notificar aquesta resolució serà de 3 mesos a comptar des de l'endemà de finalització del termini de presentació de sol·licituds. El transcurs d'aquest termini sense que s'haja dictat i notificat la resolució, legitima els interessats per a entendre desestimada per silenci administratiu la seua sol·licitud.  
  
Nové. Requisits de notificació, comunicació o exempció  
D'acord amb el que s'estableix en l'article 8.2 del Reglament (UE) núm. 508/2014, del Parlament Europeu i del Consell, de 15 de maig de 2014, relatiu al Fons Europeu Marítim i de Pesca, els articles 107, 108 i 109 del TFUE no seran aplicables als pagaments efectuats pels Estats membres en virtut de, i de conformitat amb aquest reglament dins de l'àmbit de l'article 42 del TFUE, i per tant no són aplicables als pagaments de les ajudes previstes en les presents bases reguladores establides de conformitat amb els articles 62 i 63 del Reglament (UE) núm. 508/2014.  
  
Desé. Recurs  
La resolució de les ajudes posa fi a la via administrativa, podent interposar-se davant d'aquesta amb caràcter potestatiu i en el termini d'un mes recurs de reposició davant la persona titular de la conselleria amb competència en pesca marítima i aqüicultura, de conformitat amb el que es disposa en la legislació de procediment administratiu comú vigent. El recurs contenciós administratiu es podrà interposar directament, de conformitat amb el que es disposa en la Llei 29/1998, de 13 de juliol, reguladora d'aquesta jurisdicció, en el termini de dos mesos quan es tracte de resolució expressa o de sis mesos quan es tracte de desestimació per silenci administratiu. Tot això sense perjudici de la possibilitat d'interposar qualsevol altre recurs que es considere convenient  
  
  
Onze. Informació relativa al tractament de dades de caràcter personal  
  
1. La gestió de les ajudes comporta el tractament de dades de caràcter personal, havent de complir-se amb les mesures i garanties regulades en la normativa en matèria de protecció de dades, especialment el Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades i en la Llei orgànica 3/2018, de 5 de desembre, de protecció de dades personals i garantia dels drets digitals.  
2. D'acord amb el que es preveu en els articles 13 i 14 del Reglament (UE) 2016/679 i l'article 11 de la Llei orgànica 3/2018, de 5 de desembre, respecte al tractament de dades de caràcter personal cal informar el següent:  
Nom del tractament: ajudes a la pesca del Fons Europeu Marítim i de Pesca (FEMP).  
Identitat del responsable del tractament: persona titular de la sotssecretaria de la conselleria amb competències en matèria d'agricultura.  
Finalitat del tractament: la gestió, seguiment, auditoria i avaluació d'ajudes en el marc del Fons Europeu Marítim i de la Pesca (FEMP) que han de ser posats a la disposició de les autoritats de gestió, certificació i d'auditoria.  
Exercici de dret: té dret a sol·licitar l'accés, la rectificació i la supressió de les seues dades de caràcter personal, així com a sol·licitar la limitació o oposició al seu tractament i a no ser objecte de decisions individuals automatitzades, de manera presencial o telemàtica, de conformitat amb el que contempla l'enllaç següent: sede.gva.es/es/proc19970  
Reclamacions: sense perjudici de qualsevol altre recurs administratiu o acció judicial, si la persona interessada entén vulnerat el seu dret a la protecció de dades pot reclamar davant la Delegació de Protecció de Dades de manera presencial o telemàtica, de conformitat amb el que es preveu en l'enllaç següent: sede.gva.es/es/proc22094  
Pot obtindre informació més detallada en l'enllaç següent: https://gvaoberta.gva.es/va/registre-activitats-de-tractament  
3. Quan l'entitat sol·licitant o, el seu representant legal, aporte dades de caràcter personal de terceres persones en el procediment administratiu, tindrà l'obligació d'informar-los dels aspectes següents:  
  
a) La comunicació d'aquestes dades a l'Administració per al seu tractament en l'àmbit de les seues competències i d'acord amb els fins del procediment.  
b) La possibilitat que l'Administració realitze consultes relacionades amb les seues dades per a comprovar, entre altres aspectes, la seua veracitat. Si aquesta consulta requereix autorització per llei per part de les persones les dades de les quals es consultaran, la persona sol·licitant o, el seu representant legal haurà d'haver recaptat aquesta autorització, que estarà disponible a requeriment de l'Administració en qualsevol moment.  
c) La possibilitat i manera d'exercir els drets d'accés, rectificació, supressió, limitació del tractament o oposició que li assisteixen en relació amb el tractament de les seues dades personals  
  
Dotze. Procediment de comunicació d'irregularitats i sospites de frau  
  
Qualsevol persona que tinga coneixement de fets que pogueren ser constitutius de frau o irregularitat en relació amb projectes o operacions finançats totalment o parcialment amb càrrec a fons procedents de la Unió Europea en el marc de la present convocatòria, podrà posar aquests fets en coneixement del Servei Nacional de Coordinació Antifrau de la Intervenció General de l'Administració d'Estat, per mitjans electrònics a través del canal habilitat a aquest efecte per aquest servei en l'adreça web http://igaepre.central.sepg.minhac.age/llocs/igae/és-ÉS/Pàgines/Denan.aspx, i en els termes establits en la Comunicació 1/2017, de 6 d'abril, de l'esmentat servei, que pot consultar-se en la següent URL:  
http://www.gva.es/downloads/publicados/pr/4-comunicacion\_1\_2017\_informacion\_fraude\_irregularidad.pdf  
  
Tretze. Publicitat, transparència, subministrament d'informació i dades obertes  
1. L'acceptació per part de les persones beneficiàries del finançament de les ajudes regulades en aquesta ordre, implica l'acceptació de la seua inclusió en la llista d'operacions que serà publicada per l'autoritat de gestió de conformitat amb l'article 119, apartat 2, del Reglament (UE) número 508/2014, del Parlament Europeu i del Consell, de 15 de maig de 2014, relatiu al Fons Europeu Marítim i de Pesca.  
  
2. A les ajudes convocades i concedides d'acord amb les presents bases reguladores, els serà aplicable el que es preveu en els articles 18 i 20 de la Llei 38/2003, de 17 de novembre, general de subvencions.  
  
3. En compliment de la Llei 19/2013, de 9 de desembre, de transparència, accés a la informació pública i bon govern, la Llei 1/2022, de 13 d'abril, de transparència i bon govern de la Comunitat Valenciana i de l'article 18 de la Llei general de subvencions, les persones beneficiàries de la subvenció hauran de complir les obligacions següents de transparència:  
i) Les entitats privades hauran de complir les obligacions de publicitat activa recollides en el capítol II del títol I de la Llei 19/2013, de 9 de desembre, quan:  
a) Perceben durant el període d'un any ajudes o subvencions públiques en una quantia superior a 100.000 euros.  
b) Perceben durant el període d'un any natural ajudes o subvencions de les entitats públiques de la Comunitat Valenciana recollides en l'article 3 de la Llei 1/2022 en una quantia superior a 50.000 euros.  
c) Les ajudes o subvencions percebudes representen almenys el 40 % del total dels seus ingressos anuals, sempre que aconseguisquen com a mínim la quantitat de 5.000 euros.  
En particular, hauran de publicar en els termes previstos en els principis generals de l'article 5 de la Llei 19/2013 la informació institucional i organitzativa de l'article 6 i l'econòmica i pressupostària de l'article 8 d'aquesta. Aquesta publicació es realitzarà a través de la pàgina web de l'entitat, o bé a través de la plataforma TEP - Transparència Entitats Privades, de GVA Oberta, a la qual es pot accedir en gvaoberta.gva.es/tep.  
Aquesta informació s'haurà de publicar a partir de l'any següent a aquell en el qual s'hagen superat els llindars establits, i haurà de mantindre's publicada durant almenys quatre anys naturals.  
ii) Sense perjudici de les obligacions previstes en l'apartat anterior, totes les entitats o persones beneficiàries de subvencions hauran de donar l'adequada publicitat del caràcter públic del finançament de programes, activitats, inversions o actuacions de qualsevol tipus que siguen objecte de subvenció, incloent-hi el logotip de la Generalitat Valenciana en mitjans de difusió com ara cartells, materials impresos, mitjans electrònics o audiovisuals i en qualsevol altre mitjà de publicitat que es realitze de l'activitat subvencionada.  
iii) Les entitats o persones beneficiàries de subvencions estan obligades a subministrar a l'entitat concedent, previ requeriment, tota la informació que siga necessària per al compliment per aquesta de les obligacions previstes en la Llei 1/2022, de 13 d'abril, en el termini de 15 dies hàbils des del requeriment. Una vegada transcorregut el termini conferit en el requeriment sense que el mateix haguera sigut atés, l'òrgan que ha realitzat el requeriment podrà acordar, previ advertiment i audiència a l'interessat, la imposició de multes coercitives en els termes previstos en l'article 5 de la Llei 1/2022, de 13 d'abril.  
iv) Els nous conjunts de dades que es generen per la formalització i el desenvolupament de les subvencions atorgades per l'administració de la Generalitat s'han de disposar, sempre que siga possible, com a conjunt de dades obertes.»  
  
Catorze. Efectes de la resolució  
La present resolució produirà efectes des de l'endemà de la publicació del seu extracte en el Diari Oficial de la Generalitat Valenciana.  
  
  
La present resolució posa fi a la via administrativa i contra aquesta pot interposar-se potestativament recurs de reposició davant la consellera d'Agricultura, Ramaderia i Pesca en el termini d'un mes comptat des de l'endemà de la seua notificació, o impugnar-se directament davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos des de l'endemà de la seua notificació, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques i 46.1 de la Llei reguladora de la jurisdicció contenciosa administrativa.  
  
  
València, 10 de agost de 2023.- El conseller d'Agricultura, Ramaderia i Pesca: José Luis Aguirre Larrauri.